钦定古今图书集成/明伦汇编/氏族典/第312卷 > 程羽
## 钦定古今图书集成/明伦汇编/氏族典/第312卷 > 程羽

按《宋史程羽传》：“羽字冲远，深州陆泽人。少好学，能属
文。晋天福中，擢进士第，授阳谷主簿，历虞乡、醴泉、新
都令，皆有政绩。开宝中，选为两使判官，入对称旨，擢
著作郎，出知兴州。逾年，改知兴元府。八年，诏归阙，以
本官领开封府判官。羽性惇厚，莅事恪谨。时太宗尹
京，颇以长者待之。及即位，拜给事中，知开封府。未几”，
出知成都府，为政宽简，蜀人便之。入朝，拜礼部侍郎，
以为文明殿学士。太平兴国五年，典试贡士，御试得
人居多。六年，以老疾求解职，拜兵部侍郎致仕。雍熙
元年，卒。子帝振，以荫至尚书虞部员外郎，大中祥符
元年卒。其子适，赐“同学究出身。”